OpenLLM-France/wikimedia huggingface dataset:
# Institut Momentum

L'Institut Momentum és un laboratori francès d'idees i prospectiva creat l'any 2011 en la forma jurídica d'associació per iniciativa d'Agnès Sinaï. Es dedica a temes relacionats amb l'Antropocè, les polítiques de decreixement, el risc de col·lapse i la col·lapsologia.

## Història

L'Institut va ser fundat el 2011 per Agnès Sinaï, periodista mediambiental, professora a Sciences Po Paris. És, sobretot, la directora dels llibres Thinking about Degrowth: Politics of the Anthropocene, Economics of After Growth (2015) i Governing Degrowth (2017) coeditat per Mathilde Szuba. Aquests llibres són el resultat dels seminaris organitzats per l'Institut Momentum des dels seus inicis.
L'Institut reuneix investigadors, periodistes, enginyers i actors associatius i un nucli dur de cofundadors format per personalitats com Yves Cochet i Philippe Bihouix.

## Organització

L'Institut es constitueix seguint la llei d'associació de 1901 francesa amb un consell d'administració de 10 persones i una junta de 4 persones.
Després d'haver estat presidit primer per Agnès Sinaï i després, del 2014 al 2021, per Yves Cochet, l'Institut torna a ser presidit per Agnès Sinaï des del febrer de 2021.

## Referències

* ↑ «Col·lapse. Una teoria sobre la crisi ambiental». [Consulta: 12 agost 2022].
# Honomu

Honomū és una població dels Estats Units a l'estat de Hawaii. Segons el cens del 2000 tenia una població de 541 habitants.

## Demografia

Segons el cens del 2000, Honomū tenia 541 habitants, 193 habitatges i 143 famílies. La densitat de població era de 452,82 habitants per km².
Dels 193 habitatges, en un 26,9% hi vivien nens de menys de 18 anys; en un 50,3% hi vivien parelles casades; en un 16,6%, dones solteres, i en un 25,9% no eren unitats familiars. En el 19,7% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,80 i el nombre mitjà de persones que vivien en cada família era de 3,19.
Per edats la població es repartia de la següent manera: un 24,0% tenia menys de 18 anys, un 5,9% entre 18 i 24, un 25,0% entre 25 i 44, un 24,2% de 45 a 64 i un 20,9% 65 anys o més.
L'edat mediana era de 42,2 anys. Per cada 100 dones hi havia 89,82 homes. Per cada 100 dones de 18 o més anys hi havia 91,16 homes.
La renda mediana per habitatge era de 30.179$ i la renda mediana per família de 35.536 $. Els homes tenien una renda mediana de 28.438 $ mentre que les dones 19.167 $. La renda per capita de la població era de 15.190$. Entorn de l'11,9% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Honomu». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 18 setembre 2010].
* ↑ «Geographic Comparison Table-Honomu». American Fact Finder. Oficina del Cens dels Estats Units, 15-09-2010.
# Honor (marca)

Honor és una marca xinesa propietat de Huawei a través de la qual es comercialitzen alguns dispositius electrònics de l'empresa. La seva seu es troba a Shenzhen, Xina. Els dispositius fabricats per Honor inclouen telèfons intel·ligents, tauletes, wearables i televisors intel·ligents.
George Zhao és president de la marca a nivell mundial, mentre que Eva Wimmers és presidenta de l'àrea europea.

## Referències

* ↑ «Huawei’s Honor Brand Adds Brick-And-Mortar Sales» (en anglès americà), 15-06-2016. [Consulta: 14 agost 2018].
* ↑ «Huawei appoints Eva Wimmers as president of Honor brand in Europe» (en anglès britànic). [Consulta: 14 agost 2018].

## Vegeu també

* Huawei

## Enllaços externs

* Honor - Lloc web oficial
# Islam Makhachev

Islam Makhachev (Makhatxkalà, 27 d'octubre de 1991)Islam Ramazanovich Makhachev (en idioma rus: Ислам Рамазанович Махачев, Majachkalá) és un lluitador rus d'arts marcials mixtes i de combat sambo que actualment competeix en la categoria de pes lleuger de Ultimate Fighting Championship (UFC), on és l'actual Campió Mundial de pes Lleuger de UFC. Va ser campió mundial de Combat Sambo en la categoria de 74 quilograms en 2016. Des del 7 de novembre de 2023, està en la posició núm. 1 del rànquing lliura per lliura de UFC.
Makhachev competeix professionalment des del 2010, a més de convertir-se en campió del món de Combat Sambo el 2016 i dues vegades campió nacional rus de 74 kg.

## Biografia

Makhachev va néixer a Makhatxkalà i va créixer al poble remot de Burshi (aleshores formava part de l'ASSR del Daguestan, Unió Soviètica, ara part de la República del Daguestan, Rússia). El pare de Makhachev era pagès i va treballar com a xofer, la seva mare era dona de casa i tenia una petita cafeteria, i també té un germà gran anomenat Kurbanismail. A partir dels 7 anys, va començar a practicar taekwondo sota la condecorada campiona Seyfula Magomedov.
Makhachev va canviar a sanda mentre anava a l'escola amb Abubakar Nurmagomedov, on també va conèixer Khabib Nurmagomedov, Shamil Zavurov i la seva família. Tanmateix, va abandonar els esports de combat i va jugar a futbol durant dos anys després que la seva família es traslladés a una ciutat diferent. Makhachev va participar en constants baralles de carrer quan era nen a causa de la cultura de la regió; és habitual que els adults (com el seu entrenador Magomedov) triïn nois per enfrontar-se o que els nois s'enfrontin.

## Carrera a les Arts Marcials
#### M-1 Global

Makhachev va fer el seu debut a l'M-1 Global contra Tengiz Khuchua el 12 de febrer de 2011 i va guanyar la lluita per KO a la primera ronda.

### Ultimate Fighting Championship

Campió mundial de pes lleuger de UFC.

## Referències

* ↑ «Islam Makhachev — a champion in the making». Daily Times, 31-07-2018. Arxivat de l'original el 13 noviembre 2022. [Consulta: 5 enero 2019].
* ↑ «UFC Rankings, Division Rankings, P4P rankings, UFC Champions | UFC.com». www.ufc.com. [Consulta: 7 novembre 2023].
* ↑ «Petarung MMA Muslim Islam Makhachev Penerus Khabib Menang 7 Beruntun» (en indonesi). [Consulta: 29 maig 2024].
* ↑ «Биография бойца Ислама Махачева личная жизнь и путь в UFC», 11-04-2022. Arxivat de l'original el 2022-04-11. [Consulta: 29 maig 2024].
* ↑ ««Физически слабый, но самый послушный». Каким был юный Махачев – боялся даже смотреть в глаза старшим» (en rus), 20-10-2023. [Consulta: 29 maig 2024].
* ↑ «Islam Makhachev | UFC» (en castellà), 14-09-2018. [Consulta: 4 juny 2024].
# Jabria

Jabria (àrab جابرية) és una comuna rural de la província de Sidi Bennour de la regió de Casablanca-Settat. Segons el cens de 2014 tenia una població total de 19.676 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Jabulani Linje

Jabulani Linje (7 de novembre de 1994) és un futbolista de Malawi.

## Selecció de Malawi

Va debutar amb la selecció de Malawi el 2017. Va disputar 7 partits amb la selecció de Malawi.

## Estadístiques

Selecció de Malawi :
| Anys | Partits | Gols |
| 2017 | 4 | 0 |
| 2018 | 3 | 0 |
| Total | 7 | 0 |

## Referències

* ↑ Jabulani Linje a National-Football-Teams.com (anglès)
# Illes Xantar

Les Illes Xantar (rus: Шантарские острова, Xantàrskie ostrovà) són un grup de 15 illes situades davant el litoral occidental de la mar d'Okhotsk a la Badia Uda. El punt més alt d'aquestes illes fa 720 metres.
Formen part del krai de Khabarovsk, Rússia.

## Illes

* Illa Bolshoy Shantar, és la més gran amb 1.790 km².
* Illa Feklistova, amb 372 km².
* Illa Malyy Shantar, amb 100 km².
* Medvezhiy, molt prop de la costa.
* Belichiy, amb 70 km².
* Altres illes inclouen Prokofieva, Sakharnaia Golova, Kussova, Ptitxi, Utitxi i Iujni.

## Història

Actualment, aquestes illes estan deshabitades, però se sap que les tribus guiliak del continent hi pescaven.
La primera exploració registrada d'aquestes illes va ser la de l'any 1640, per part de l'explorador rus Ivan Moskvitin. El primer mapa rus es va dibuixar el 1642. Van tornar a ser explorades pels russos entre 1711 i 1725.
A finals de l'any 2013 es va crear el parc natural de Xantar (Национальный парк «Шантарские острова») amb suport del WWF i diverses organitzacions internacionals més, per a protegir la vida silvestre de les illes.

## Ecologia

Hi ha boscos d'avets a les illes més grans. També hi ha a la seva taiga altres arbres com làrix i pins.
Hi ha diverses espècies d'ocells amenaçades de desaparició.
L'os de Kamchatka (Ursus arctos beringianus), les martes i els rens són comuns a aquestes illes.
Entre els peixos, hi habita l'esturió
Les aigües d'aquest golf estan glaçades uns 8 mesos l'any. Hi ha pinnípedes (foques) i balenes com la beluga, entre d'altres.

## Referències

* ↑ «Location». Arxivat de l'original el 2008-01-09. [Consulta: 20 agost 2015].
* ↑ Khabarovsk Krai
* ↑ «Lake Bol'shoe». Arxivat de l'original el 2016-03-03. [Consulta: 20 agost 2015].
* ↑ From the History of the Great Russian Geographical Discoveries in the Arctic and Pacific Oceans in the Seventeenth and First Half of the Eighteenth Centuries. by A. V. Efimov
* ↑ Interfax. 2014 Govt establishes Shantar Islands National Park Russia Beyond The Headlines. retrieved on 02 June 2014
* ↑ Vladislav Raevskii. retrieved on 01 June 2014
* ↑ «Taiga in the Shantarskiye Islands». Arxivat de l'original el 2011-07-23. [Consulta: 20 agost 2015].
* ↑ Russian Conservation; Endangered Ecosystems, The Shantar Islands, page 7 Arxivat 2008-05-17 a Wayback Machine.. retrieved on 02 June 2014
* ↑ Fauna

## Enllaços externs

* Ice ridging Arxivat 2008-09-12 a Wayback Machine.
* Bird life
* Tracking Steller’s Sea Eagles Arxivat 2008-04-10 a Wayback Machine.
# Jack Archer

John "Jack" Archer (Nottingham, Nottinghamshire, 10 d'agost del 1921 – Cheltenham, Gloucestershire, 29 de juliol del 1997) fou un atleta anglès que competí sobretot als 100 metres.
Com a atleta individual, guanyà la medalla d'or a la cursa dels 100 metres al Campionat d'Europa d'atletisme de 1946 a Oslo (Noruega). Amb l'equip britànic de 4x100 metres guanyà la medalla de plata als Jocs Olímpics d'Estiu de 1948 a Londres, amb els seus companys John Gregory, Alastair McCorquodale i Ken Jones. I una altra medalla de plata a les 4x110 iardes als Jocs de la Commonwealth de 1950 a Auckland (Nova Zelanda), amb Brian Shenton, Les Lewis i Nick Stacey.
# Jaime Fuster Berlingeri

Jaime Fuster Berlingeri (Guayama, 12 de gener de 1941 - Guaynabo, 3 de desembre de 2007) fou un polític i jutge porto-riqueny. Va servir com a Jutge Associat al Tribunal Suprem de Puerto Rico i com a Comissionat Resident.
Nascut a Guayama i fill de Jaime Luis Fuster Fuster i de Maria Luisa Berlingeri Torres, va obtenir la seva llicenciatura a la Universitat de Notre Dame el 1962 i el seu títol d'advocat a la Universitat de Puerto Rico l'any 1965. Més tard, va obtenir un Mestratge en Dret per la Facultat de Dret de Columbia el 1966. Va realitzar els seus estudis de postgrau a la Universitat Harvard. El 1985, va rebre un Doctorat Honoris Causa, de la Universitat de Temple.

## Carrera política

El 1979, Fuster va ser nomenat Secretari de Justícia Auxiliar Adjunt dels Estats Units. Va ocupar aquest càrrec fins al 1981. El 1984, va ser triat Comissionat Resident de Puerto Rico davant el Congrés dels Estats Units. Durant el seu mandat (1985-1992), va servir un terme com a President del Comitè Hispà del Congrés. En ambdós terminis va exercir en el Comitè de Banca, Finances i Afers Urbans, i en la Comissió d'Interior i Afers Insulars. Al Congrés va ser un ferm defensor dels programes educatius i juvenils. Va recolzar nombroses lleis i projectes de llei per donar assistència estatal i local per a projectes de servei a la joventut i a programes destinats a la prevenció de les drogues, l'alcohol i el tabaquisme. També va recolzar l'establiment d'una Administració de Nens, Joves i Famílies, així com l'establiment d'un programa federal de cura de nens. Va patrocinar la legislació per augmentar els fons de la seguretat social per a les famílies amb persones dependents: cecs, gent gran, i persones amb discapacitat.
El 1992, el governador Rafael Hernández Colón el va nomenar per al Tribunal Suprem de Puerto Rico. Fuster va renunciar al seu càrrec de Comissionat Resident el 4 de març de 1992 en ser nomenat com a jutge associat del Tribunal Suprem de Puerto Rico, després de la confirmació pel Senat, servint en la Cort fins a la seva mort. Fuster es va afiliar al Partit Popular Democràtic de Puerto Rico i al Partit Demòcrata dels Estats Units.
Jaime Fuster va morir durant les hores primerenques del 3 de desembre de 2007 per aturament cardíac.

## Referències

* ↑ «Muere Juez Fuster». El Nuevo Día, 03-12-2007 [Consulta: 28 agost 2015].
* ↑ «Muere Juez del Supremo Jaime Fuster». El Vocero, 03-12-2007 [Consulta: 28 agost 2015].
* ↑ «FUSTER, Jaime B., (1941 - 2007)». Directori Biogràfic del Congrés Dels Estats Units [Consulta: 29 agost 2015].
* 1 2 Tribunal Supremo de Puerto Rico «In re: En ocasión del deceso del Hon. Jaime B. Fuster Berlingeri, Juez Asociado». Lex Juris Puerto Rico, 05-12-2007 [Consulta: 28 agost 2015].
* ↑ «Muere juez del Supremo Jaime Fuster». Primera Hora, 03-12-2007 [Consulta: 28 agost 2015].
# Jaime Ferrer Castillo

Jaime Ferrer Castillo (Barcelona, 7 de novembre de 1971) és un exfutbolista català. Jugava en la posició de porter.

## Trajectòria

Va destacar en les categories inferiors de la Damm CF, i del Sevilla FC, arribant a ser campió d'Espanya juvenil amb els andalusos. La temporada 90/91 hi debuta a primera divisió amb el Sevilla FC, tot jugant un encontre. Posteriorment defensa els colors de l'Elx CF i del Terrassa FC. Sense continuïtat en altres equips grans, prossegueix la seua carrera en modestos equips andalusos, com el Motril CF i el CD Iliturgi.

## Referències

* ↑ «Jugadors destacats». Damm CF. Arxivat de l'original el 2015-11-17. [Consulta: 1r desembre 2014].
* ↑ «JAIME FERRER CASTILLO». http://colussoscontrakukletas.blogspot.com.es/,+01-06-2012.+[Consulta: 1r desembre 2014].

## Enllaços externs

* Fitxa del jugador
# Jaime Forns Barguenyo

Jaime Forns Barguenyo (Barcelona, 12 de març de 1939) és un dibuixant de còmics. En el mercat autòcton va treballar per l'editorial Toray a la sèrie Hazañas Bélicas i Relatos de Guerra, entre d'altres. També va adaptar novel·les clàssiques al còmic, Els tres Mosqueters i Ben-Hur més endavant va treballar per altres països europeus començant per França, Alemanya i Anglaterra. Firmava amb diferents pseudònims; Forns, Jaime Forns i J.Forns.

## Biografia

Jaime Forns Barguenyo, va néixer el 12 de març de 1939 a Barcelona. De molt jove ja era un gran afeccionat als còmics, va començar la seva carrera professional a Ediciones Toray, dibuixant algunes de les historietes de la sèrie Hazañas Bélicas i Relatos de Guerra en el gènere Bèl·lic, per aquesta mateixa editorial va adaptar al còmic la novel·la d'Els tres mosqueters i Ben-Hur, per la mateixa editorial va dibuixar comics de diferents gèneres de l'oest a la col·lecció Sioux i de Còmic detectivesc a la col·lecció Huron. Després de treballar per diferents editorials autòctones, va fer treballs per l'editorial Editions Impéria, iniciant així les seves col·laboracions amb el mercat Francès i europeu, per aquesta editorial va dibuixar la sèrie Ruby et Tatou, i Girafe, en el gènere de còmic d'humor i Sergent Guam (bèl·lic) i Super Boy. Per l'editorial Alemanya Bastei, va publicar la sèrie de fantasmes, Gespenser, de còmic de terror, per l'editorial anglesa DC Thomson, va publicar la sèrie d'historietes Wendy, de còmic femení. També va fer alguns treballs per publicitat.

## Obra i publicacions

Llistat de publicacions on Jaume Forns hi ha participat, en part o en la seva totalitat. :
| Anys | Títol | Guionista | Editorial | Enquadernació | Format | Als números | Notes |
| 1957 | Colección Golondrina | María Artal | Exclusivas Gráficas Ricart | Quadern apaïsat | Grapa | 0,64,69,123 | |
| 1959 | Colección Mari-Tere | Francisco José Gras | Editorial Grafidesa, S.L. | Quadern | Grapa | 71, 74, 76 | Segona Sèrie |
| 1960 | Novelas Graficas Clásicas | Diversos | Ediciones Toray, S.A. | Llibre | Rustica | 1 | |
| 1962 | Hazañas Belicas | Diversos | Ediciones Toray, S.A. | Quadern | Grapa | 32,48,51,56,65,75,96,105,124,129,132, 136,156,158,160,165,176,191,218,219 | |
| 1963 | Relatos de Guerra | | Ediciones Toray, S.A. | Llibre | Rustica | 19,22,33,35 | |
| 1969 | Hurón | | Ediciones Toray, S.A. | Llibre | Rustica | 62 | |

## Referències

* ↑ «bdgest» (en (francès)). [Consulta: 15 abril 2017].
* ↑ «FORNS» (en (castellà)). [Consulta: 18 abril 2017].
# Javier Ambrois

Javier Ambrois (Montevideo, 9 de maig de 1932 - Montevideo, 25 de juny de 1975) fou un futbolista uruguaià de la dècada de 1950.
Fou 31 cops internacional amb la selecció de l'Uruguai amb la qual participà en la Copa del Món de 1974.
Pel que fa a clubs, defensà els colors de Nacional, Fluminense i Boca Juniors, com a principals clubs.

## Referències

* ↑ «Perfil a fifa.com». Arxivat de l'original el 2019-02-09. [Consulta: 7 febrer 2019].
* ↑ Perfil a nacionaldigital.com
* ↑ Javier Ambrois a National-Football-Teams.com (anglès)
# Jaume Vilà i Comas

Jaume Vilà i Comas (l'Armentera, Alt Empordà, 5 d'abril de 1917 – l'Escala, Alt Empordà, 20 de novembre de 1977) fou un instrumentista de trompeta i compositor de sardanes.
Fill de Josep Maria Vilà i Saliner, residí a l'Escala des de molt petit, als 15 anys va ingressar a la cobla Emporitana, de Verges, on va actuar fins al 1936. Després de la guerra, s'incorporà a La Principal de l'Escala com a primer trompeta, amb el seu pare (segon trompeta) i el seu germà Josep Maria (fiscorn). Quan la cobla es dissolgué (1957) els dos germans van passar a La Principal de Figueres i el pare es jubilà. Jaume hi actuà fins al 1971, quan una cruel malaltia el feu deixar la feina. Festa assenyalada i Saltant les roques són dues de les seves sardanes que encara es toquen actualment.

## Referències

* Carles Riera, Josep Maria Serracant, Josep Ventura Diccionari d'autors de sardanes i de música per a cobla Girona: SOM, 2002

## Enllaços externs

* Llista de sardanes a Sardanista.cat
# Jerebtsovo

Jerebtsovo (en rus: Жеребцово) és un poble de l'óblast de Novossibirsk, a Rússia, que en el cens del 2010 tenia 215 habitants, pertany al districte de Novossibirsk.

## Referències

* ↑ «детский сад "Лукоморье"».
# Jean Bricmont

Jean Bricmont (Uccle, 12 d'abril del 1952) és un físic i assagista belga, catedràtic emèrit a la Universitat Catòlica de Lovaina a Louvain-la-Neuve. És membre de l'Académie royale des sciences, des lettres et des beaux-arts de Belgique des del 2004. Del 2001 al 2006 va ser president de l'Association française pour l'information scientifique, amb l'ànim de promoure la ciència i de lluitar contra la pseudociència.
És conegut pel llibre Impostures intel·lectuals, que el 1997 va publicar amb el físic i matemàtic americà Alan Sokal. En aquest llibre fan la crítica de la filosofia postmoderna que segons llur opinió abusa de conceptes precisos de les ciències exactes per elaborar teories alambinades i nebuloses de psicologia, sociologia o filosofia, sense fonament metòdic seriós.

## Referències

* ↑ «Jean Bricmont» (en francès). Académie royale des sciences, des lettres et des beaux-arts de Belgique. [Consulta: 5 setembre 2017].
* ↑ «Qui sommes-nous ?» (en francès). Afis - Association française pour l'information scientifique, s.d. [Consulta: 5 setembre 2017].
* ↑ Sokal, Alan D.; Bricmont, Jean. Impostures intel·lectuals (en català, traduït del francès). Barcelona: Empúries, 1999. ISBN 9788475966564.
* ↑ Molina, Alfred «Les impostures intellectuelles». Revista de Física. IEC, 2, 1998, pàg. 61-62. «Aquest llibre resulta una delícia per als que, com jo, estem tips de veure emprar termes científics o tècnics fora del seu context i del significat que tenen en el seu camp d'aplicació.»
* ↑ Solé, Monica «Alan Sokal: 'Mi parodia sólo fue la chispa que hizo estallar el debate'» (en castellà). Quark, Ciencia, Medicina, Comunicación y Cultura.
* ↑ Tallis, Raymond «Sokal and Bricmont: is this the beginning of the end of the dark ages in the humanities?» (en anglès). PN Review, 128, 01-06-1999.

## Enllaços externs

* «Plaidoyer pour la Science comme approche cognitive du monde, entretien avec Jean Bricmont» (intervista) (en francès). Arxivat de l'original el 2017-09-05. [Consulta: 5 setembre 2017]. Traducció del títol: Defensa de la ciència com mètode per conèixer el món.
# Jetty

Jetty és un servidor web HTTP i contenidor de java Servlet (miniaplicació de servidor). Jetty no és un servidor convencional per a subministrar documents a persones, sinó que s'empra usualment per a comunicacions màquina a màquina. Jetty és de codi lliure i obert com a part de la Fundació Eclipse. Jetty es fa servir en productes tals com Apache ActiveMQ, Alfresco, Apache Geronimo, Apache Maven, Apache Spark, Google App Engine, Eclipse, FUSE, iDempiere, Twitter's Streaming API i Zimbra.
Jetty va començar com un projecte independent de codi obert el 1996 però moure el 2009 es va moure a Eclipse.
Jetty suporta AJP, JASPI, JMX, JNDI, OSGi, HTTP/2, WebSocket i altres tecnologies Java.

## Versions

| Versió | Font | Versió Java | Protocols | Versió Servlet | Versió JSP | Estatus |
| 9.4.x | Eclipse | 1.8 | HTTP/1.1, HTTP/2, WebSocket JSR356 | 3.1 | 2.3 | Estable des del 2016-12-12 |
| 9.3.x | Eclipse | 1.8 | HTTP/1.1, HTTP/2, WebSocket JSR356 | 3.1 | 2.3 | Estable des del 2015-02-25 |
| 9.2.x | Eclipse | 1.7 | HTTP/1.1, WebSocket JSR356, SPDY | 3.1 | 2.3 | Estable des del 2014-04-16 |
| 9.1.x | Eclipse | 1.7 | HTTP/1.1, WebSocket JSR356, SPDY | 3.1 | 2.3 | Estable des del 2013-11-18 |
| 9.0.x | Eclipse | 1.7 | HTTP/1.1, WebSocket, SPDY | 3.0 (tracking 3.1 drafts) | 2.2 | Estable des del 2013-03-08 |
| 8.x | Eclipse, Codehaus | 1.6 | HTTP/1.1, WebSocket, SPDY | 3.0 | 2.1 | Final de vida |
| 7.x | Eclipse, Codehaus | 1.5, J2ME | HTTP/1.1, WebSocket, SPDY | 2.5 | 2.1 | Final de vida |
| 6.x | Codehaus | 1.4–1.5 | HTTP/1.1 | 2.5 | 2.0 | Antic |
| 5.x | SourceForge | 1.2–1.5 | HTTP/1.1 | 2.4 | 2.0 | Antic |
| 4.x | SourceForge | 1.2, J2ME | HTTP/1.1 | 2.3 | 1.2 | Antic |
| 3.x | SourceForge | 1.2 | HTTP/1.1 RFC2068 | 2.2 | 1.1 | Antic |
| 2.x | Mortbay | 1.1 | HTTP/1.0 RFC1945 | 2.1 | 1.0 | Antic |
| 1.x | Mortbay | 1.0 | HTTP/1.0 RFC1945 | | | Antic |

## Referències

* ↑ GmbH, Lars Vogel, (c) 2013, 2016 vogella. «Jetty Tutorialhttp://www.vogella.com» (en anglès). http://www.vogella.com.+[Consulta: 25 octubre 2017].
* ↑ «Running a local Jetty server for a flex application | Cloud Tools for Eclipse» (en anglès). https://cloud.google.com.+[Consulta: 25 octubre 2017].
* ↑ «Jetty github» (en anglès). https://github.com.+[Consulta: 25 octubre 2017].
* ↑ «Embedded Jetty Server in Java | Baeldung» (en anglès). Baeldung, 11-04-2017.